Cuneiform Tablet Prague I 466
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-bi₄-im ù PÚZUR-a-šur qí-bi-ma um-ma šu-IŠTAR-ma be-lu-a a-tù-nu mì-nam a-wa-tim ma-da-tim lu-lá-pì-ta-ku-nu-tí ke-num a-na-ku lá a-na-dí e-na-kà lá i-lá-mì-na be-ú-lá-at KÙ.BABBAR mì-nam ub-lá-kum ku-a-tí te-er-ta-kà li-li-kam-ma KÙ.BABBAR 1 ma-na-um 5 GÍN a ṣí-ib-tim ma-ad lu ḫu-sà-ru-um lu ṣú-ba-tù ša a-ki-dí-e lu ku-ta-ni SIG₅ ša e-ni i-ma-ḫu-ru lá-áš-a-ma iš-tí-a li-il₅-pu-tù-šu-nu-ma ší-ma-am lá-áš-a-ma lu-ub-lu-ni-ku-ma a-ma-kam dí-šu-ma KÙ.BABBAR ù né-ma-al-šu šé-bi₄-lá-ma KÙ.BABBAR ù ṣí-ba-sú lá-áš-qú-ul-ma KÙ.BABBAR 1 ma-na ša i-ri-ḫa-ni lá-al-qé-ma lu šu-um-kà 4 ma-na KÙ.BABBAR ṣa-ru-pá-am ma-num-ba-lúm-a-šur DUMU e-na-ma-nim ḫa-bu-lam a kà-ni-ìš e-ra-áb-ma 1 ITU.KAM i-lá-ak-ma KÙ.BABBAR a-na ša ki-ma i-a-tí i-ša-qal šu-ma lá ìš-qúl ší-bé-e i-ša-ku-nu-šu-ma 1.5 GÍN.TA ṣí-ib-tám ú-ṣa-áb ší-be-e šu-uk-na-šu-ma KÙ.BABBAR a ṣí-ib-tim li-qé-a-ma šé-bi₄-lá-nim-ma KÙ.BABBAR ù sí-ba-sú <big_gap> <gap>-tim i-šu-šu-um 10 TÚG.ḪI.A ša a-na a-ḫi-im ù eb-ri-im ša e-lá-tim a-dí-nu KI i-<gap> <gap> kà-ṣa-ar im-dí-lim i-lá-kà-ku-nu-tí-ma KÙ.BABBAR tù-šé-ba-lá-nim